NETFLIX-SARJA
Onko ihmiskunnalla amnesia?
Olemmeko unohtaneet tärkeän osan omaa tarinaamme?
Olen Graham Hancock.
Monet arkeologit vihaavat minua, koska yritän selvittää sitä.
Ajatus unohdetusta, kehittyneestä jääkauden sivilisaatiosta -
on erittäin uhkaava valtavirta-arkeologialle,
sillä se vetää maton alta koko tieteenalalta.
Se vie siltä perustan.
En välitä siitä.
Näiden ihmisten vaikutuksesta…
PODCAST-ISÄNTÄ
…ihmisten käsitykset muuttuvat.
Graham Hancock on -
kaikista loukkauksista…
NAURETTAVIA TEORIOITA
…ja vähättelystä huolimatta…
ROSKAA
…vain jatkanut tutkimista.
Haluan tietää lisää menneisyydestä,
jotta esihistoriaa ympäröivä sumu hälvenisi.
Sumu johtuu dokumenttien puutteesta.
Menneisyyden kuva pitää koota todisteiden palasista.
Kansanperinteet, legendat ja myytit -
ovat mielestäni tärkeitä todisteita.
Yksi esihistorian mystisimmistä ja paljastavimmista mytologioista -
on peräisin Meksikon muinaisilta kulttuureilta.
ELOONJÄÄNEET KAAOKSEN AIKAAN
Etsiessäni unohdettua sivilisaatiota -
päädyin hedelmällisten laaksojen ja kytevien tulivuorten maahan.
MEKSIKO
Tämä on Puebla Méxicon lähellä.
Maan vanhin yhtäjaksoisesti asutettu kaupunki Cholula sijaitsee täällä.
Nykyään se on moderni, yli 100 000 asukkaan suurkaupunki.
Sen sydämessä on muinainen salaisuus.
Voittajat kirjoittavat historian.
Se on totta erityisesti Meksikossa.
Espanjalaisten konkistadorien saavuttua Cholulaan vuonna 1519 -
he murhasivat paikalliset asukkaat.
He hävittivät sen hetken kulttuurin lisäksi -
lähes kaikki jäljet -
aikaisemmista kulttuureista.
Mutta he eivät tuhonneet kaikkea.
Konkistadorit olettivat tätä kukkulaa vain kukkulaksi.
He rakensivat kirkon sen laelle.
Kukkula ei ole luonnollinen, vaikka niin usein luullaan.
Se on maailman suurin koskaan rakennettu monumentti.
Et silti ole todennäköisesti kuullutkaan siitä.
Tämä on Cholulan pyramidi.
Vuosisatojen laiminlyönnin ja ryöstelyn jälkeen -
on mahdoton ymmärtää,
kuinka valtava pyramidi oli ennen.
Meillä on silti jonkinlainen käsitys siitä, miltä se näytti.
Cholulan pyramidin arvioidaan -
olleen ainakin 65 metrin korkuinen.
Se ilmeisesti rakennettiin kunnioittamaan -
Meksikon muinaista sateen ja tulvien jumalaa,
jonka asteekit tunsivat nimellä Tlaloc.
Pyramidi rakennettiin savitiilestä.
Se ei ollut Egyptin Kheopsin pyramidin korkuinen,
mutta se oli lähes neljä kertaa laajempi -
kattaen 400 kertaa 400 metrin alueen.
Se oli 30 jalkapallokentän kokoinen -
ja suurin monumentti,
jonka ihmiset ovat koskaan rakentaneet.
Arkeologit totesivat,
että pyramidi saatiin valmiiksi noin kahdeksan vuosisataa sitten -
vuoden 1200 paikkeilla.
Kun arkeologit alkoivat kaivaa tunneleita rakennelmaan,
he löysivät sisältä jotain hämmästyttävää.
Tuntuu epätodelliselta -
laskeutua maailman suurimman pyramidin sisään.
Sisällä on upeita seinämaalauksia,
jotka kuvaavat myyttisiä kohtauksia ja olentoja.
Täällä on myös kiehtovia rakentamisen merkkejä.
Tarjoavatko ne johtolankoja paikan suurimmasta arvoituksesta?
Ovatko ne osa kehittyneen sivilisaation -
jälkeensä jättämää maailmanlaajuista perintöä?
Seuraani liittyy yksi Cholulan pyramidin johtavista asiantuntijoista.
Calgaryn yliopiston antropologi ja arkeologi Geoff McCafferty.
Olemme suurimman koskaan rakennetun -
monumentin sydämessä.
Tuntuu melkein samalta kuin kirkkoon mennessä.
Täällä on käsin kosketeltava tunne siitä voimasta.
Meksikolaisarkeologit puhdistivat nämä tunnelit.
Niitä on kahdeksan kilometriä.
Uskomatona. Kahdeksan kilometriäkö?
Tunneleissa kulkiessaan -
arkeologit tekivät hämmästyttävän löydön.
Cholulan pyramidi on vain uusin -
vanhempien alla olevien pyramidien joukossa.
Sen sisällä on vanhempi pyramidi -
noin vuodelta 800.
Ja tämän alla on kolmas,
ainakin 200 - 500 vuotta vanhempi pyramidi.
Kuljemme maatuskamaisen rakennelman läpi,
kunnes tulemme ensimmäiseen ja vanhimpaan pyramidiin.
Senkin 120 neliömetrin pinta-ala ja 17 metrin korkeus vakuuttavat.
Milloin rakennustyöt aloitettiin?
Vanhimmat todisteet rakentamisesta seremonia-alueella -
ovat noin vuodelta 500 eaa.
Pyramidi oli hyvänkokoinen.
Ajan mittaan sitä laajennettiin.
Päälle rakennettiin suurempia.
Rakennushankkeeseen osallistui varmasti monia sukupolvia -
1 700 vuoden tai ehkä pidemmän ajanjakson aikana.
Tämä seikka on nyt arkeologien hyväksymä.
Nykyajan tutkijat -
tietävät kuitenkin vain vähän alkuperäisistä rakentajista -
ja rakentamisen syistä.
Nämä asiat kiinnostavat minua eniten.
Tuntuuko, että jotain puuttuu -
muinaisen Meksikon arkeologisesta ja historiallisesta tarinasta?
En halua liioitella,
mutta Cholulan ymmärtäminen -
voisi muuttaa käsityksemme Mesoamerikan historiasta.
Se on musta aukko.
Musta aukko Meksikon historiassa.
Olikohan täällä jotain ennen ensimmäistä pyramidia?
Pyramidi rakennettiin tärkeän lähteen päälle.
Lähteet edustavat tietä tuonelaan.
Se oli siis tärkeä pyhä paikka,
jolla oli seremoniallinenkin merkitys.
Se, että rakennelma -
on juuri pyramidi, ei ole sattumaa.
Uskon sen olevan kriittinen johtolanka -
rakentajien motivaation ymmärtämiseen,
koska sama toistuu ympäri maailmaa.
Löysimme jo todisteita -
samanlaisesta porraspyramidista Gunung Padangista Indonesiassa.
Senkin sydämessä on pyhä lähde.
Tällaista ei löydy vain Meksikosta ja Indonesiasta.
Samantapainen on myös maanalainen kammio -
Kheopsin pyramidin alla.
Uskon sen olevan ensimmäinen pyhä paikka Gizan tasangolla.
Sen päälle rakennettiin pyramideja kunnianosoituksena.
Auringon pyramidi Teotihuacánissa on luonnonluolan päällä.
Sitä muutettiin,
ja sen päälle rakennettiin pyramidi.
Mutta ensin siellä oli itse se paikka,
pyhä paikka, ja pyramidit ovat sen merkkinä.
Oli olemassa paikka,
jota syystä tai toisesta pidettiin pyhänä.
Paikalla oli vetovoimaa, jonka ihmiset tunsivat -
ja joka teki siitä tärkeän.
Cholulan pyramidilla on jotain muutakin yhteistä -
maailman muiden pyramidien kanssa.
Viitteitä salaisista kammioista.
Espanjalaisten Meksikon-valloituksen jälkeen -
luotettava silminnäkijä isä Bernardino de Sahagún -
kertoi Cholulan pyramidin sisällä olevista kuiluista ja luolista.
Nykypäivän tutkijat ovat vahvistaneet havainnon.
Yksi aiemmista arkeologeista löysi pyramidin sisältä -
avoimen huoneen.
Sinne johti tunneleita.
Sitä ei ole julkaistu.
En tiedä nykytilannetta.
Kiehtova vihje. -Niinkö?
Onko huone kaivettu esiin? Onko siellä käyty?
Ei tietääkseni.
Miksei kammiossa ole käyty?
Voisiko se kertoa -
jotain rakentajien aikeista?
Joka tapauksessa se, että Cholulan pyramidissa -
ylipäätänsä on salainen kammio,
kuten muissa pyramideissa,
KHEOPSIN PYRAMIDI
on huomiota herättävä seikka, joka rakennelmilla on yhteistä.
On muutakin.
Tiedetään, että rakennelma -
osoittaa auringonlaskun suuntaan -
kesäpäivänseisauksen aikana. -Aivan.
Aurinko laskee kahden tulivuoren väliin lännessä.
Suunta siis liittyy päivänseisaukseen.
Mesoamerikan alkuperäisväestö ymmärsi astronomisia syklejä.
Samoin kuin muinaiset egyptiläiset, jotka rakensivat Kheopsin pyramidin -
osoittamaan kohti napapohjoista.
Se, että näillä pyramideilla,
joiden rakentajilla ei tiettävästi ollut yhteyttä,
on niin paljon yhteistä, on arvoitus.
Onko se vain sattumaa?
En usko.
Yleiskäsityksen mukaan -
pyramidit ovat sen muotoisia kuin ovat,
koska korkea rakennus on helpoin tehdä niin.
URIN ZIKKURAT, IRAK
EL TAJÍN, MEKSIKO
Ongelma on, että nämä rakennelmat yhdistetään kaikkialla -
tiettyihin henkimaailman ajatuksiin.
Mitä kuoleman jälkeen tapahtuu?
Pyramideihin yhdistetään aina tämä kysymys.
Oli pyramidi sitten Meksikossa,
muinaisessa Egyptissä,
Kambodžassa tai Intiassa.
Tämä yksityiskohta haastaa sen hyväksytyn käsityksen,
että eri sivilisaatiot keksivät -
MEROËN PYRAMIDIT, SUDAN
pyramidit itsenäisesti.
CHICHÉN ITZÁ, MEKSIKO
EL TAJÍN, MEKSIKO
Minä uskon,
että kyse oli jostain muusta.
Voisiko kyseessä olla jokin uskomaton suunnitelma?
Unohdetun sivilisaation jaettu perintö,
josta ovat peräisin siemenet ja inspiraatio -
myöhemmille sivilisaatioille.
Tämä mahdollisuus herättää kysymyksen siitä,
onko Cholulan pyramidihanke -
ehkä paljon vanhempi kuin arkeologit haluavat uskoa.
Entä rakenteen ikä?
Onko vanhempia osia hiiliajoitettu?
Ei ole. Meillä on Meksikon laaksosta löydetyn kaltaista keramiikkaa -
noin vuodelta 1000 eaa.
Riittääkö se todistamaan tarinan?
Ei riitä. Ei missään nimessä.
Meksikon esihistoriaa pitää tutkia -
vielä todella paljon.
En kyseenalaista arkeologisia todisteita,
joiden mukaan ensimmäinen osa -
Cholulan pyramidia rakennettiin -
noin 2 300 vuotta sitten, mutta Meksikossa on vanhempia pyramideja.
LA VENTAN PYRAMIDI
CUICUILCON PYRAMIDI
Minua kiinnostavat eniten ideat, jotka ovat niiden perustana.
Espanjalaisten konkistadorien saapuessa Cholulaan vuonna 1519 -
pyramidi oli jätetty oman onnensa nojaan.
Kun he tajusivat, että se oli muutakin kuin kukkula,
he kysyivät, kuka rakensi sen.
Paikalliset kertoivat heille kiehtovan tarinan.
Myytin mukaan -
Cholulan pyramidi oli jättiläisten aikaansaannos.
Kauan sitten Meksikossa asui jättiläisiä,
kunnes sateen jumala Tlaloc suuttui ja lähetti tulvan tuhoamaan heidät.
Mullistuksesta selvisi vain seitsemän.
Toista tulvaa pelkäävä, arkkitehtina tunnettu Xelhua-jättiläinen -
meni Cholulaan.
Paikallisten avulla -
hän rakensi massiivisen tekovuoren tiilistä,
pyramidin.
Hän pyhitti sen sateen jumala Tlalocin palvomiseen.
Arkeologit pitävät tarinaa kuvitteellisena.
Mutta jos sivuutamme sen täysin,
meiltä voi jäädä huomaamatta viitteitä -
tämän uskomattoman paikan alkuperästä.
Ehkä arkkitehti,
joka ilmestyi Cholulaan tulvan jälkeen,
ei ollutkaan suuri kooltaan,
vaan yksi älyn jättiläisistä -
kehittyneessä sivilisaatiossa, jonka historia unohti.
Todisteiden löytäminen ei ole helppoa,
koska Cholulan tavoin muinaiset monumentit sijaitsevat usein -
vanhempien rakenteiden päällä -
peittäen niiden alkuperän.
Kahden tunnin ajomatkan päässä -
toinen merkittävä paikka tarjoaa seuraavan johtolangan.
Tämän erikoisen muotoisen kukkulan laella -
on asteekkien rakennelma, joka tunnetaan nimellä Texcotzingo.
Täällä kohtaamme taas pyramidin.
Tällä kertaa luontoäidin luoman.
On helppo ymmärtää,
miksi paikka vetosi niin voimakkaasti muinaisiin ihmisiin.
Pyramidit olivat tärkeitä muinaisessa Meksikossa.
1400-luvulla -
asteekit rakensivat tänne merkittävän verkoston tasanteita ja altaita.
Nokkelasti rakennetut akveduktit -
kuljettivat vettä alas tekojärveltä vuoren huipulla.
Kuin Babylonin riippuvat puutarhat mesoamerikkalaiseen tyyliin.
Kiinnostavaa tutkimusteni kannalta on se,
että kaikki pyhitettiin samalle muinaiselle jumalalle -
kuin Cholulan vanhin pyramidi.
Tlalocille, sateen ja tulvien jumalalle, johon uskottiin ennen asteekkien aikoja.
Arkeologien mukaan asteekit -
huomioivat Texcotzingon ensin,
mutta voisiko paikka olla paljon vanhempi?
Espanjalaiset konkistadorit uskoivat -
asteekkien rakentaneen Texcotzingon yksin.
Samaa sanovat useimmat arkeologitkin.
Mutta entä jos asteekit vain kunnostivat ja laajensivat paikkaa,
joka oli alunperin vanhemman sivilisaation luoma?
Kirjailija Marco Vigaton mukaan todisteet viittaavat juuri siihen.
Paikkaa kunnostettiin pitkän aikaa.
Kivi oli kovaa porfyyria.
Kun katsoo ympärilleen,
näkee, että kivien pinnat ovat sään pieksemiä.
Täällä näkyy myös merkkejä eroosiosta,
joka on jatkunut tuhansia vuosia.
Tämä kivihän on todella kovaa.
Aivan. Asteekit tulivat tänne siis myöhemmin.
Paikkaa oli rakennettu ainakin vähän.
He ottivat sen omakseen.
Kehittivät sitä lisää. -Aivan.
Radikaali ajatus.
Loiko paljon vanhempi kulttuuri -
kukkulan sivulla olevat erikoiset yksityiskohdat?
Kuten nämä sään pieksemät kivipaadet maassa.
Ja tämän peruskallioon kaivetun kammion.
Täällä oli ihmisiä ennen asteekkeja.
He vain ottivat paikan käyttöönsä.
Arkeologit eivät hyväksyisi tätä päätelmää,
mutta siitä on joitakin todisteita.
Läheisestä kuivuneesta joenuomasta vuoren juurella -
löydettiin suuri sateen jumala Tlalocia esittävä patsas.
Se on suurin leikattu kivi Amerikan mantereella.
Arkeologien mukaan se on noin vuodelta 700,
ajalta kauan ennen asteekkeja.
Se todistaa, että aikaisemmat kulttuurit -
palvoivat täällä sateen jumala Tlalocia -
ehkä useilla eri nimillä -
lähes tuhat vuotta, ehkä kauemminkin.
Tlaloc esiintyi myyttisenä hahmona -
jo Meksikon -
vanhimmissa tunnetuissa kulttuureissa.
Eikä vain Tlaloc.
Maailmanlaajuiset sateen jumalan lähettämät tulvat loivat -
puitteet myös yhdelle Meksikon mytologian kiehtovimmista hahmoista,
Quetzalcóatlille.
Suuren tulvan jälkeen -
muukalainen idästä rantautui Meksikon rannikolle -
melattomalla, käärmeiden kantamalla veneellä.
Hänen nimensä oli Quetzalcóatl,
Sulkakäärme.
Hän opetti seuraajineen paikallisia viljelemään maata ja kesyttämään eläimiä.
Hän antoi heille lait -
ja opetti heille arkkitehtuuria, astronomiaa ja taiteita.
Häntä palvottiin jumalana.
Meksikolaisen sodan jumalan seuraajien syöstyä Sulkakäärmeen vallasta -
hän purjehti itään ja lupasi palata jonain päivänä.
Sulkakäärmeen tarinaa on kerrottu sukupolvien ajan, vielä nykyäänkin.
Tarinassa kuvaillaan parrakas henkilö.
Hän kuulostaa ulkomaalaiselta valtameren takaa.
Hän tuo mukanaan sivilisaation lahjoja.
On hämmästyttävää, kuinka usein olemme kuulleet tarinan -
kulttuureilta, jolla ei ollut yhteyttä muinaiseen Meksikoon.
Tilanne on aina sama. On ollut luonnonmullistus.
Maailma on syösty pimeyteen. Kaikkialla on tulvia ja kaaosta.
Yhteiskunta romahtaa.
Sitten pimeydestä ilmestyy hahmo, jolla on tarvittava tieto -
sivilisaation luomiseen.
Hahmo opettaa mullistuksesta selvinneitä -
luomaan sivilisaation uudelleen.
Kreikkalaisessa mytologiassa titaani Prometheus -
jakaa tulvan jälkeen tulen salaisuuden ihmiskunnan kanssa.
Etelä-Amerikan Andeilla -
inkoja edeltäneet sivilisaatiot kuvailivat parrakkaan Viracochan,
joka ilmestyi suuresta järvestä -
ja opetti paikallisille, miten luoda kivirakennelmia,
jotka ovat yhä olemassa.
Jopa Tyynenmeren alueella polynesialaislegendat kertovat Mauista,
joka loi Polynesian saaret vetämällä ne ylös merenpohjasta -
ja opetti saaren asukkaita käyttämään kivityökaluja -
ja laittamaan ruokaa.
Arkeologien mukaan nämä sivistyksen sankarit -
ovat vain keksittyjä hahmoja muinaisten ihmisten tarinoissa.
Minusta yhtäläisyyksiä on vaikea jättää huomiotta.
Entä jos tarinat kuvaavat kehittyneen sivilisaation eloonjääneitä,
sivilisaation, joka katosi luonnonmullistuksissa -
viimeisen jääkauden lopulla?
Meksikon myyteillä -
ja varsinkin tarinalla Sulkakäärmeestä -
on yhteys sellaiseen apokalyptiseen hetkeen.
Marco uskoo, että siitä löytyy merkkejä -
parin tunnin ajomatkan päässä Méxicosta -
Xochicalcon temppeleiden keskellä.
Cholulan tavoin tämänkin kaupungin rakensi 600-luvulla -
alkuperäiskulttuuri, josta tiedämme vain vähän.
Täältä löytyvät kahden ison pyramidin jäänteet.
Yksi oli pyhitetty sateen jumalalle,
toinen Meksikon sivistyksen sankari Sulkakäärmeelle.
Tulin tänne oppimaan lisää näistä niin sanotuista myyttisistä hahmoista.
Arkeologien mielestä myytit ovat kuvitteellisia ja sirpaleisia.
He sivuuttavat ne täysin muodostaessaan kuvaa menneestä.
Joidenkin tutkijoiden mielestä tänne on yritetty -
luoda pysyvä tallenne -
yhdestä muinaisen Meksikon tärkeimmistä myyteistä.
Se esittää erään esihistorian unohdetun tapahtuman.
Sulkakäärmeen temppelin seiniin -
on kaiverrettu kuvia jumalasta -
käärmehahmossaan.
Hän oli selvästikin tärkeä hahmo jo vuonna 700.
Marco uskoo, että nämä kiveen kaiverretut symbolit -
voivat kertoa yksityiskohtia jumalan alkuperätarinasta.
Miksi temppeli on tärkeä?
Pyramidin alaosassa -
kuvataan Sulkakäärmeen saapumista.
Tarina jatkuu pyramidin -
kolmella puolella.
Sitten on tämä ensimmäinen tärkeä symboli.
Tässä näkyy palava temppeli.
Tässä on savu- tai tulipylväitä.
Se näyttää palavan. -Aivan.
Entä käärmeen kiemurat ympärillä?
Miten tulkitset ne?
Tämä on käärmeen pyrstö.
Se kietoutuu palavan temppelin ympärille.
Melkein kuin aalto osuisi -
temppelin seinään.
Sen voisi nähdä esittävän saarta.
Tässä on siis palava temppeli -
ja sen yli lyövät aallot.
Aivan.
Mikä on tulkintasi tästä, Marco?
Vaikutusvaltainen istuva hahmo,
joka näyttää istuvan käärmelautan päällä.
Se näyttää kulkevan pois palavalta temppeliltä.
Tämä on kuvaus mullistuksesta,
joka tapahtui jossakin. Sulkakäärme selvisi siitä.
Jumala tulee tuhoutuneesta maasta.
Sulkakäärme saapuu Meksikoon -
Mesoamerikan sivilisaation perustajana.
Tarina ulottuu kauas menneisyyteen.
Marcon tulkinta temppelin symboleista muinaisen maailmanlopun kuvauksena -
haastaa arkeologien mielipiteet.
Hän ei silti välttämättä ole väärässä.
Sulkakäärmeen temppeli on noin 1 300 vuotta vanha.
Arkeologit ovat oikeassa sanoessaan,
ettei sillä ajanjaksolla ollut luonnonmullistuksia,
jotka olivat Sulkakäärmemyytin inspiraationa.
Se ei ole olennaista.
Perinne on epäilemättä temppeliä vanhempi.
Emme tiedä paljonko.
Mutta eräs esihistorian jakso sopii kuvaan täydellisesti.
Geologit tietävät, että jonkinlainen maailmanloppu oli.
Luonnonmullistusten ja tulvien kausi,
jolla oli yhtä suuri vaikutus täällä kuin muuallakin maailmassa,
viimeisen jääkauden aikoihin noin 12 800 vuotta sitten.
Voisiko tarina Sulkakäärmeen saapumisesta olla niin vanha?
En kyseenalaista itse rakennelman ikää.
Tässä kerrotaan vain tarina, joka on paljon vanhempi.
Arkeologiasta puuttuvat -
valitettavasti ideat.
Keskitytään liikaa rakenteiden ikään -
eikä siihen, mitä ne kertovat.
Aivan.
Jos katsomme -
arkeologian keinotekoisten rajojen ohi,
myytissä alkaa olla järkeä.
Ei tarinana kuvitelluista tapahtumista,
vaan tallenteena unohdetusta menneisyydestä.
Arkeologit eivät ole samaa mieltä,
mutta minä en voi sivuuttaa sitä,
kuinka laajalle levinneitä tarinat sivistyksen sankareista ovat.
Ne kertovat jumalista tai ihmisistä,
jotka saapuvat kaaokseen mullistuksen jälkeen.
He opettavat eloonjääneille -
maanviljelyä, arkkitehtuuria, tekniikkaa ja astronomiaa.
Perinteistä -
löytyy uskoakseni unohdetun sivilisaation kädenjälki.
Missä tämä unohdettu sivilisaatio eli, ennen kuin mullistus tuhosi sen?
On monta mahdollisuutta, joita ei ole koskaan punnittu.
Olemmehan nähneet, että jääkauden huippuvuosina -
maapallo oli hyvin erinäköinen.
Johtolankoja on kuitenkin lisää kaukana täältä.
Siellä, kuten Cholulassakin,
valtavia temppeleitä pidettiin -
jättiläisten rakentamina.
Ne ovat saarilla, jotka eivät olleet aina saaria, Välimeren sydämessä.
Sinne menen seuraavaksi.
Valtavalle kiviarvoitukselle.
Maltan mystisille megaliiteille.
Tekstitys: Katri Martomaa